
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов
Кмет на Община Бургас


ОТНОСНО: Продажба на земя – частна общинска собственост, представляваща УПИ V, кв.2 по актуализирания ПУП-ПРЗ на ж.к.“Изгрев“, гр.Бургас, по реда на чл.35, ал.3 от ЗОС. 


УВАЖАЕМИ ОБЩИНСКИ СЪВЕТНИЦИ,

        Постъпило е заявление с вх.№70-00-1743/13.03.2017г. от „Бургас хляб МК“ ООД, ЕИК 147024075, със седалище и адрес на управление: гр.Бургас, ж.к.“Изгрев“, до блок №60, представлявано от управителите Красен Веселинов Хлебаров и Митко Минчев Димитров, за закупуване на общински имот, представляващ УПИ V в кв.2 по актуализирания ПУП-ПРЗ на ж.к.“Изгрев“, по реда чл.35, ал.3 от ЗОС по пазарни цени, след приспадане на притежаваното от дружеството право на строеж върху 634 кв.м. за сграда с идентификатор 07079.501.348.1 по КК на гр.Бургас,  съгласно Нотариален Акт №162, т.ІІІ, рег.№9683, нот.дело №517/2010г. 
Община Бургас е собственик на УПИ V, целият с площ 1533 кв.м, отреден „За смесено предназначение“, в кв.2 по актуализирания ПУП-ПРЗ на ж.к. “Изгрев“, гр. Бургас, с идентификатор 07079.501.384 по одобрена КККР на гр. Бургас, актуван с Акт № 8736/29.06.2017 год. за частна общинска собственост. 
В описания УПИ е изградена едноетажна сграда, търговски обект -хлебопекарна, собственост на „Бургас хляб МК“ ООД, подробно описана в посочения по-горе нотариален акт.
Сградата е изградена през 1982г. по стопански начин от Общинска фирма „Хранителни стоки“ – Бургас като магазин за хранителни стоки с инвентарен номер № 2018.	
За същата /описана като супермаркет/  има съставени предходни документи за собственост - Акт №3003/08.06.1998г. за частна държавна собственост и Акт №883/29.06.1998г. за частна общинска собственост, след извършено деактуване в полза на Община Бургас съгласно Заповед №РД-11-750/25.06.1998г. на Областен управител на област Бургас.
Цитираните актове са недействащи към момента, предвид извършена продажба чрез търг по реда на ЗППДОП /отм/ с Договор от 18.11.1998г. на ЕТ „Кънделов“ и Нотариален Акт № 9, т.І, рег.№156, д.№12/1999г.
Съгласно Нотариален Акт №116, т.І, рег.№2393, н.д.№92/2002г. собствеността върху гореописаната търговска сграда е придобита от  „Бургас – хляб“ ЕООД, ЕИК 102738939.
Дружеството е извършило преустройство  на супермаркета в хлебопекарна по одобрени проекти за преустройство и Разрешение за строеж №29/04.06.2002г., издадено от Община Бургас.
С Нотариален Акт №162, т.ІІІ, рег.№9683, нот.дело №517/2010г., „Бургас – хляб“ ЕООД продава хлебопекарната на „Бургас хляб МК“ ООД, ведно с правото на строеж върху земята.
В цитирания УПИ съществуват и две обслужващи второстепенни сгради с идентификатори 07079.501.384.2 и 07079.501.384.3 по КК, без надлежно учредени права на строеж и строителни книжа.
         Съгласно действащият ПУП-ПРЗ на комплекса, одобрен с Решение №49-16/24.03.2015г. на Общински съвет-Бургас, УПИ V е отреден „За смесено предназначение“ с градоустройствени показатели за устройствена зона „Ц1“, по приложен градоустройствен анализ. 
         Съгласно изискванията на чл.41, ал.2, във връзка с  чл.22, ал.3 от ЗОС, е изготвена пазарна оценка за УПИ V, в кв.2 по актуализирания ПУП-ПРЗ на ж.к. “Изгрев“, гр. Бургас, от оценител, член на КНОБ, с приспадане правото на строеж на съществуващата сграда - 634 кв.м. съгласно документа за собственост, при съобразяване с предвиденото градоустройство, определена в размер на 1 255 700 (един милион двеста петдесет и пет хиляди и седемстотин) лева, без ДДС.
             Данъчната оценка на имота, предмет на продажба е 89 680,50 (осемдесет и девет хиляди шестстотин и осемдесет лв и петдесет ст) лева.
             Ето защо, и като взех предвид Решение на комисията, назначена с моя Заповед № 2710/30.09.2016год., прието с Протокол от 30.06.2017г., което възприемам изцяло, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.35, ал.3 от Закона за общинската собственост, във връзка с чл.39, ал.1 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следните

Р  Е  Ш  Е  Н  И  Я:

 		1. Допълва Програмата за управление и разпореждане с общинска собственост за 2017г., приета с Решение по т. 2 от дневния ред на заседанието, проведено на 31.01.2017г. (Протокол №23) на Общински съвет – Бургас, в частта на раздел ІІ – „ Продажби по реда на ЗОС без търг или конкурс“, точка 2. „Продажби по реда на чл.35, ал.3 от ЗОС, за които има подадени искания“, с урегулиран поземлен имот имот /УПИ/ V /пет римско/, отреден „За смесено предназначение“, целият с площ 1533 (хиляда петстотин тридесет и три) кв.м., в кв.2 (две) по актуализирания ПУП-ПРЗ на ж.к. “Изгрев“, гр. Бургас, актуван с Акт № 8736/29.06.2017 год. за частна общинска собственост.
2. Да се продаде на „Бургас хляб МК“ ООД, ЕИК 147024075, със седалище и адрес на управление: гр.Бургас, ж.к.“Изгрев“, хлебопекарна до блок №60, представлявано от управителите: Красен Веселинов Хлебаров и Митко Минчев Димитров,  недвижим имот, актуван с Акт № 8736/29.06.2017 год. за частна общинска собственост,  представляващ урегулиран поземлен имот /УПИ/ V (пет римско), отреден „За смесено предназначение“, целият с площ 1533 (хиляда петстотин тридесет и три) кв.м., в кв.2 (две) по актуализирания ПУП-ПРЗ на ж.к. “Изгрев“, гр. Бургас, при граници: север - улица и УПИ ІІ; изток - УПИ ІІ и УПИ ІV, юг -улица и запад- УПИ VІ; с идентификатор 07079.501.384 (нула седем нула седем девет точка пет нула едно точка три осем четири) и площ 1532 (хиляда петстотин тридесет и два) кв.м., при съседи: имоти с идентификатори 07079.501.92, 07079.501.398 и 07079.501.293 по одобрена КК на гр.Бургас,  за сумата от 1 255 700 (един милион двеста петдесет и пет хиляди и седемстотин) лева, без ДДС.

Приложения: Акт № 8736/29.06.2017 год. за частна общинска собственост, заявление с вх.№70-00-1743/13.03.2017г.,  Скица, издадена от СГКК- гр.Бургас; Скица, издадена от Дирекция  „ЦАУ Изгрев“, Акт №3003/08.06.1998г. за частна държавна собственост, Акт №883/29.06.1998г. за частна общинска собственост, Градоустройствен анализ, Договор за продажба от 18.11.1998г. на ЕТ „Кънделов“, Нотариален Акт № 9, т.І, рег.№156, д.№12/1999г., Нотариален Акт №116, т.І, рег.№2393, н.д.№92/2002г., Нотариален Акт №162, т.ІІІ, рег.№9683, нот.дело №517/2010г., Удостоверение за данъчна оценка на имота, Пазарна оценка на лицензиран оценител; Протокол от 30.06.2017г. на комисията, назначена със Заповед № 2710/30.09.2016год., Разрешение за строеж №29/04.06.2002г., одобрени проекти за преустройство, скица №316/07.12.2001г. с виза за проектиране.

ДИМИТЪР НИКОЛОВ
Кмет на Община Бургас

Съгласували:

Златина Георгиева, Директор на дирекция ПНО
 
Живко Димитров, Директор на дирекция  УОС

инж.Минка Чаушева, Началник отдел ОС

Катерина Сидерова – Грудова, гл. юрисконсулт в дирекция УОС

